stanford-oval/wikipedia huggingface dataset:
ยุรนันท์ ภมรมนตรี
การศึกษา

ยุรนันท์ จบการศึกษาระดับประถมศึกษา และมัธยมศึกษา จากโรงเรียนสาธิตมหาวิทยาลัยศรีนครินทรวิโรฒ ประสานมิตร จบการโฆษณา จากสถาบันเทคโนโลยีราชมงคล วิทยาเขตพณิชยการพระนคร จบปริญญาตรีจากคณะรัฐศาสตร์ มหาวิทยาลัยรามคำแหง จบปริญญาโท จากคณะรัฐศาสตร์ มหาวิทยาลัยธรรมศาสตร์ และศึกษาในระดับปริญญาเอก Ph.D. Candidate สาขารัฐประศาสนศาสตร์ ที่มหาวิทยาลัยอีสเทิร์นเอเชีย แต่เพราะมีเหตุการณ์ความไม่สงบทางการเมือง จึงทำให้ต้องหยุดการศึกษาต่อด้านนี้ไป และได้ศึกษาต่อจนจบหลักสูตรวิทยาศาสตรมหาบัณฑิต (Master of Science) สาขาวิชาวิทยาศาสตร์ชะลอวัยและฟื้นฟูสุขภาพ (Program in Anti-Aging and Regenerative Science) มหาวิทยาลัยแม่ฟ้าหลวง
การศึกษา > ปริญญากิตติมศักดิ์เชิดชูเกียรติคุณ

ปรัชญาดุษฎีบัณฑิตกิตติมศักดิ์ สาขาบริหารธุรกิจ มหาวิทยาลัยเวสเทิร์น
การทำงาน > การทำงานปัจจุบัน

ปัจจุบันยุรนันท์ได้มาทำธุรกิจเกี่ยวกับสุขภาพ โดยเป็นคณะกรรมการบริษัทพานาซี เมดิคอล เซ็นเตอร์ จำกัด นอกจากนี้ ยุรนันท์ยังเป็นประธานเจ้าหน้าที่การวิจัย (CCO) ของบริษัท ดิไอคอนกรุ๊ป จำกัด โดยเป็น 1 ใน 3 นักแสดงที่ดำรงตำแหน่งในบริษัทนี้ ร่วมกับ กันต์ กันตถาวร และ มิน - พีชญา วัฒนามนตรี
การทำงาน > คดีความ

ดูเพิ่ม: คดีดิไอคอนกรุ๊ป
กระทั่งวันที่ 16 ตุลาคม 2567 ยุรนันท์ได้ถูกจับพร้อมกับ กันต์ และพีชญา ในความผิดฐานฉ้อโกงประชาชน และนำเข้าสู่ระบบคอมพิวเตอร์ซึ่งข้อมูลอันเป็นเท็จ
ต่อมาเมื่อวันที่ 8 มกราคม พ.ศ. 2568 อัยการพิจารณาสำนวนคดีพิเศษที่ 119/2567 ได้สั่งฟ้องดิไอคอนกรุ๊ปพร้อมผู้ต้องหาทั้งหมดในฐานความผิดทั้ง 5 ข้อหาข้างต้น ยกเว้น แซม - ยุรนันท์ ภมรมนตรี ผู้ต้องหาที่ 17 และ มิน - พีชญา วัฒนามนตรี ผู้ต้องหาที่ 18 ที่อัยการสั่งไม่ฟ้อง เนื่องจากทั้งคู่ทำสัญญาเฉพาะรับจ้างเป็นพรีเซนเตอร์ในช่วงปี พ.ศ. 2566 ซึ่งเป็นช่วงหลังจากดิไอคอนกรุ๊ปจดทะเบียนจัดตั้งไปแล้ว 2 ปี ทำให้ศาลมีคำสั่งปล่อยตัวยุรนันท์ออกจากเรือนจำพิเศษกรุงเทพในช่วงค่ำของวันดังกล่าวในทันที
การทำงาน > การทำงานด้านการเมือง

ยุรนันท์ เริ่มเล่นการเมืองด้วยการเข้าสังกัดพรรคไทยรักไทยใน พ.ศ. 2548
ในการเลือกตั้งผู้ว่าราชการกรุงเทพมหานคร พ.ศ. 2552 พรรคเพื่อไทย ได้ส่งยุรนันท์ลงสมัครเลือกตั้งผู้ว่าราชการกรุงเทพมหานคร แต่ไม่ได้รับเลือกตั้ง ได้คะแนนมา 611,669 คะแนน โดยได้พ่ายแพ้ให้กับหม่อมราชวงศ์สุขุมพันธุ์ บริพัตร ที่ได้คะแนนไป 934,602 คะแนน
และยุรนันท์เคยได้รับแต่งตั้งเป็นที่ปรึกษารัฐมนตรีว่าการกระทรวงมหาดไทย (จารุพงศ์ เรืองสุวรรณ) ในปี พ.ศ. 2556ในปี พ.ศ. 2567 นายภัทร ภมรมนตรี หลานชายของเขาได้รับตำแหน่งประจำสำนักนายกรัฐมนตรั
วงการบันเทิง

ในวงการบันเทิงยุรนันท์ได้มีผลงานมากมายทั้งด้านการแสดง พิธีกร และนักร้อง จนเป็นที่รู้จักในชื่อว่า "แซม ยุรนันท์" ยุรนันท์มีผลงานการแสดงครั้งแรก คือ ภาพยนตร์เรื่อง "กำแพงหัวใจ" ในปี พ.ศ. 2524 โดยรับบทเป็นน้องชายของ จารุณี สุขสวัสดิ์ จากนั้นจึงเริ่มเข้าสู่วงการบันเทิงเต็มตัว มีผลงานทั้งภาพยนตร์ ละครโทรทัศน์ ถ่ายแบบ และร้องเพลง
ต่อมายุรนันท์ได้เข้ามาเป็นนักแสดงในสังกัดของอัครเศรณี ของ พิศาล อัครเศรณี ในปี พ.ศ. 2528 ได้รับบทพระเอกภาพยนตร์ครั้งแรก ในเรื่อง นางเสือดาว คู่กับ วรรณิศา ศรีวิเชียร ซึ่งเป็นนักแสดงร่วมสังกัด โดยพิศาลมีความตั้งใจหมายมั่นปั้นมือให้ทั้งสองเป็นพระนางคู่ขวัญ
หลังจากนั้นชื่อของแซม ยุรนันท์ก็โด่งดังขึ้นมาอย่างรวดเร็วขึ้นมาเป็นพระเอกแถวหน้า ยุรนันท์เป็นที่ชื่นชอบของคนดูในยุคนั้น และเป็นที่ต้องการของเหล่าบรรดาผู้สร้างภาพยนตร์เป็นอย่างมาก จนเคยออกมาให้สัมภาษณ์ถึงชีวิตในช่วงแสดงภาพยนตร์ที่เคยต้องวิ่งรอกถ่ายทำถึง 3 เรื่องในวันเดียว
ในปี พ.ศ. 2529 หลังจากที่ ไม่สิ้นไร้ไฟสวาท ออกฉาย ทำให้เกิดกระแสคู่ขวัญระหว่าง ยุรนันท์ กับ นาถยา แดงบุหงา จนทำให้ทั้งสองมีผลงานภาพยนตร์ที่ได้แสดงคู่กันตามมาอีกหลายเรื่อง โดยมักเป็นภาพยนตร์แนวตบจูบชิงรักหักสวาท
แม้จะโด่งดังมีผลงานภาพยนตร์ และผลงานเพลงมากมาย แต่ยุรนันท์ก็รู้สึกเหน็ดเหนื่อยกับการทำงานเป็นอย่างมาก ประกอบกับเป็นช่วงที่ละครโทรทัศน์เฟื่องฟูขึ้นมา จนทำให้มีนักแสดงภาพยนตร์หันมารับงานละครกันหลายคน ในปี พ.ศ. 2531 ยุรนันท์ได้กลับมาแสดงละครอีกครั้ง ในเรื่อง สวรรค์เบี่ยง ทางช่อง 7 คู่กับ มนฤดี ยมาภัย ละครประสบความสำเร็จอย่างสูง ทำให้ชื่อของยุรนันท์โด่งดังติดลมบน มีผลงานกับทางช่อง 7 ติดต่อกันหลายเรื่อง จนถือเป็นพระเอกแถวหน้าของช่อง 7 ในช่วงเวลาหนึ่ง พร้อมทั้งเป็นพิธีกรรายการ 7 สีคอนเสิร์ต ที่มารับช่วงต่อจาก ธงไชย แมคอินไตย์
แซม ยุรนันท์ นับเป็นพระเอกและคนบันเทิงระดับแถวหน้าของวงการบันเทิงไทยที่มากทั้งชื่อเสียงและความสามารถรอบด้าน มีผลงานมากมาย ทั้ง ภาพยนตร์ ละครโทรทัศน์ พิธีกร เพลง ทั้งนี้ด้วยชื่อเสียงและความหล่อเหลา ทำให้มียุคที่แซม ยุรนันท์ ถูกใช้เป็นสัญลักษณ์ที่ผู้คนมักนำมาเปรียบเปรยถึงความหล่อ อีกทั้งยังถูกยกให้เป็นพระเอกที่หล่อที่สุดคนหนึ่งของวงการ
ตลอดระยะเวลากว่า 20 ปีของการเป็นพระเอก ยุรนันท์ได้มีโอกาสแสดงคู่กับนางเอกในวงการมากมาย ไม่ว่าจะเป็น มยุรา ธนบุตร, อาภาพร กรทิพย์, วรรณิศา ศรีวิเชียร, จินตหรา สุขพัฒน์, นาถยา แดงบุหงา, สินจัย เปล่งพานิช, จารุณี สุขสวัสดิ์, มาช่า วัฒนพานิช, เพ็ญ พิสุทธิ์, จริยา แอนโฟเน่, ธิดา ธีรรัตน์, มนฤดี ยมาภัย, ธนาภรณ์ รัตนเสน, ชไมพร จตุรภุช, สิเรียม ภักดีดำรงฤทธิ์, แสงระวี อัศวรักษ์, ภัสสร บุณยเกียรติ, ปรียานุช ปานประดับ, ลีลาวดี วัชโรบล, สุธิตา เกตานนท์, ปัทมวรรณ เค้ามูลคดี, ชฎาพร รัตนากร, แคทรียา อิงลิช, กุลณัฐ กุลปรียาวัฒน์, วรนุช ภิรมย์ภักดี, รามาวดี สิริสุขะ, เมทินี กิ่งโพยม, กุลสตรี ศิริพงศ์ปรีดา และคัทลียา แมคอินทอช เป็นต้น
ผลงานในวงการบันเทิง > ผลงานภาพยนตร์

กำแพงหัวใจ (2524) *ผลงานเรื่องแรกของ ยุรนันท์
แก้วกลางดง (2528) คู่กับ จินตหรา สุขพัฒน์
นางเสือดาว (2528) คู่กับ วรรณิศา ศรีวิเชียร
นางฟ้ากับซาตาน (2528)  คู่กับ วรรณิศา ศรีวิเชียร
ไปรษณีย์สื่อรัก (2529) คู่กับ จินตหรา สุขพัฒน์
เมียแต่ง (2529) คู่กับ จินตหรา สุขพัฒน์
ชมพูแก้มแหม่ม (2529) คู่กับ จารุณี สุขสวัสดิ์
น.ส.กาเหว่า (2529) คู่กับ วรรณิศา ศรีวิเชียร
เสี้ยนเสน่หา (2529) คู่กับ คู่กับ นาถยา แดงบุหงา
สิ้นสวาท (2529) คู่กับ จารุณี สุขสวัสดิ์
โกยมหาสนุก (2529) คู่กับ จารุณี สุขสวัสดิ์
ไม่สิ้นไร้ไฟสวาท (2529) คู่กับ นาถยา แดงบุหงา
วุ่นที่สุด สะดุดรัก (2530)
ฟ้าสีทอง (2530) คู่กับ มาช่า วัฒนพานิช
ลุ้นอลเวง (2530) คู่กับ เพ็ญ พิสุทธิ์
เปิดโลกวัยทะเล้น (2530) คู่กับ เพ็ญ พิสุทธิ์
ตะวันเพลิง (2530)
ไฟเสน่หา (2530)
ปีกมาร (2530) คู่กับ นาถยา แดงบุหงา
ชะตาฟ้า (2530) คู่กับ นาถยา แดงบุหงา
ร่านดอกงิ้ว (2530) คู่กับ นาถยา แดงบุหงา
เมียนอกหัวใจ (2530) คู่กับ นาถยา แดงบุหงา
แรงปรารถนา (2530) คู่กับ จริยา แอนโฟเน่
คาวน้ำผึ้ง (2530) คู่กับ นาถยา แดงบุหงา
ผู้พันเรือพ่วง (2530) คู่กับ นาถยา แดงบุหงา
ไฟหนาว (2530) คู่กับ สินจัย เปล่งพานิช
เมียคนใหม่ (2530) คู่กับ จารุณี สุขสวัสดิ์
ภุมรีสีทอง (2531) คู่กับ สินจัย เปล่งพานิช
วิวาห์จำแลง (2531) คู่กับ สินจัย เปล่งพานิช
เพชรลุยเพลิง (2531) คู่กับ วรรณิศา ศรีวิเชียร
ตะลุยโรงหมอ (2531) คู่กับ นาถยา แดงบุหงา
รักมหาเฮง (2531) คู่กับ นาถยา แดงบุหงา
ซอสามสาย (2531) คู่กับ สินจัย เปล่งพานิช
ตัณหาเถื่อน (2531) คู่กับ วรรณิศา ศรีวิเชียร
คนกลางเมือง (2531) คู่กับ นาถยา แดงบุหงา
เศรษฐีเงินผ่อน (2531) คู่กับ นาถยา แดงบุหงา
พยัคฆ์นางพญา (2531) คู่กับ ธิดา ธีรรัตน์
หนองบัวแดง (2531) คู่กับ ธิดา ธีรรัตน์
เก่งจริงนะแม่คุณ (2532) คู่กับ สรารัตน์ หรุ่มเรืองวงศ์
หัวใจห้องที่ 5 (2533) คู่กับ ภัสสร บุณยเกียรติ
แรงฤทธิ์พิษสวาท (2533) คู่กับ ชไมพร จตุรภุช
รักเถอะถ้าหัวใจอยากจะรัก (2533) คู่กับ สินจัย เปล่งพานิช
ปอบผีฟ้า (2534) คู่กับ ธิดา ธีรรัตน์
ดอกไม้ร่วงที่สันทราย (2535) คู่กับ ธิดา ธีรรัตน์
ผ่าโลกเพลงลูกทุ่ง (2536) คู่กับ ชุดาภา จันทเขตต์
ดิฉันไม่ใช่โสเภณี (2536) คู่กับ ธิดา ธีรรัตน์
เธอของเรา ของเขา หรือของใคร (2536)
ผลงานในวงการบันเทิง > ผลงานละครโทรทัศน์

| ปี พ> ศ. | ชื่อละคร | ออกอากาศ |
| --- | --- | --- |
| 2525 | พิษรัก | ช่อง 3 |
| 2527 | เมื่อรักร้าว | ช่อง 9 |
| 2527 | เก้าอี้ขาวในห้องแดง | ช่อง 3 |
| 2527 | ทัดดาวบุษยา | ช่อง 5 |
| 2531 | สวรรค์เบี่ยง | ช่อง 7 |
| 2532 | เมียหลวง | ช่อง 7 |
| 2532 | ท้าวแสนปม | ช่อง 9 |
| 2532 | เคหาสน์สีแดง | ช่อง 7 |
| 2533 | อุ้มบุญ | ช่อง 7 |
| 2534 | แม่เบี้ย | ช่อง 7 |
| 2534 | แม่หญิง | ช่อง 7 |
| 2535 | สองฝั่งคลอง | ช่อง 7 |
| 2535 | คนบาป | ช่อง 5 |
| 2536 | คนละโลก | ช่อง 5 |
| 2536 | เหลี่ยมลูกไม้ | ช่อง 9 |
| 2536 | มฤตยูยอดรัก | ช่อง 5 |
| 2536 | บาดาลใจ | ช่อง 3 |
| 2537 | แสงสูรย์ | ช่อง 3 |
| 2537 | ปีกมาร | ช่อง 5 |
| 2537 | กระเช้าสีดา | ช่อง 3 |
| 2537 | หัวใจลายคราม | ช่อง 5 |
| 2538 | พินัยกรรมมรณะ | ช่อง 5 |
| 2538 | มายาตวัน | ช่อง 7 |
| 2538 | ความรักสีดำ | ช่อง 5 |
| 2538 | พรหมไม่ได้ลิขิต | ช่อง 3 |
| 2538 | เรือมนุษย์ | ช่อง 3 |
| 2539 | แผ่นดินของเรา | ช่อง 5 |
| 2539 | สาบนรสิงห์ | ช่อง 5 |
| 2539 | ชีวิตเหมือนฝัน | ช่อง 3 |
| 2539 | ก้านกฤษณา | ช่อง 3 |
| 2540 | ดวงใจพิสุทธิ์ | ช่อง 7 |
| 2540 | ฟ้าหลังฝน | ช่อง 3 |
| 2540 | สวรรค์ยังมีชั้น | ช่อง 5 |
| 2540 | สาวใช้ไฮเทค | ช่อง 3 |
| 2541 | บังเกิดเกล้า | ช่อง 3 |
| 2541 | ไฟริษยา | ช่อง 7 |
| 2541 | กระท่อมโสมจันทร์ | ช่อง 7 |
| 2541 | นางบาป | ช่อง 7 |
| 2542 | สลักจิต | ช่อง 3 |
| 2542 | รังหนาว | ช่อง 3 |
| 2542 | ดั่งไฟใต้น้ำ | ช่อง 7 |
| 2543 | น้ำผึ้งขม | ช่อง 3 |
| 2543 | ประกาศิตเงินตรา | ช่อง 3 |
| 2543 | เงา | ช่อง 5 |
| 2543 | ใต้ร่มไม้เลื้อย เรือนศิรา | ช่อง 7 |
| 2544 | รักลวง | ช่อง 7 |
| 2544 | ไฟน้ำค้าง | ช่อง 5 |
| 2545 | มาดามยี่หุบ | ช่อง 3 |
| 2545 | จอมคนปล้นผ่าโลก | ช่อง 7 |
| 2545 | แม่ยายที่รัก | ช่อง 3 |
| 2546 | เมืองมายาเดอะฃีรี่ส์ ตอน มายาลวง | ช่อง 5 |
| 2547 | สายใยรัก | ช่อง 5 |
| 2551 | ตราบสิ้นดินฟ้า | ช่อง 5 |
| 2562 | ใบไม้ที่ปลิดปลิว | ช่องวัน 31 |
| 2563 | Club Friday The Series 12 รักซ่อนเร้น ตอน บาปรัก | จีเอ็มเอ็ม 25 |
| 2563 | เพลิงนาง | AMARINTV HD 34 |
| 2564 | กะรัตรัก | ช่อง 3 เอชดี |
| 2565 | เกมปรารถนา |  |
| 2565 | คือเธอ |  |
| 2565 | ฟ้า/ทาน/ตะวัน | AMARINTV HD 34 |
| 2566 | รักนี้ต้องเจียระไน | ช่องวัน 31 |
| 2567 | นางทาสหัวทอง | ช่องเวิร์คพอยท์ |
| 2567 | เกมรักปาฏิหาริย์ | ช่องวัน 31 |
ผลงานในวงการบันเทิง > ละครสั้น

2535 ปากกาทอง ตอน เลือดก้อนหนึ่ง ช่อง 7
ผลงานในวงการบันเทิง > พิธีกรรายการโทรทัศน์

7 สีคอนเสิร์ต (2531-2536)
เที่ยงวันกันเอง
พยากรณ์ พยาเกม
นี่สิ ช่อง 9
รักจั๊กจี้
ลุ้นข้ามโลก
ห้าให้ (ซึ่งต่อมาเปลี่ยนชื่อเป็น 5 มหารวย)
เกมนานาชาติ
หลังคาเดียวกัน
ผลงานในวงการบันเทิง > ผลงานเพลง > อัลบั้ม: หนึ่งในดวงใจ > หนึ่งในดวงใจ 1

คีรีบูนบิน
บาดหัวใจ
วิญญานในภาพถ่าย
แจกันรัก
คำคน
หนึ่งในร้อย
รักอย่ารู้คลาย
คนพิการรัก
คุณจะงอนมากไปแล้ว
เจอะคุณเข้าอีกแล้ว
ผลงานในวงการบันเทิง > ผลงานเพลง > อัลบั้ม: หนึ่งในดวงใจ > หนึ่งในดวงใจ 2

คาวหัวใจ
หักใจไม่ลืม
นางใจ
รอ
เท่านี้ก็ตรม
ไกลบ้าน
ครวญ
ไม่มีวัน
รักคุณไม่เห็นเป็นไร
รักคุณเข้าแล้ว
ผลงานในวงการบันเทิง > ผลงานเพลง > อัลบั้ม: หนึ่งในดวงใจ > หนึ่งในดวงใจ 3

ดอกแก้ว
แผ่นดินไม่ไร้เท่าใบพุทรา
อาลัยรัก
อย่าเห็นกันดีกว่า
เพ้อ
หยาดเพชร
จะคอยขวัญใจ
เหมือนคนละฟากฟ้า
พ่อแง่แม่งอน
ทำบุญด้วยอะไร
ผลงานในวงการบันเทิง > ผลงานเพลง > อัลบั้ม: พรายพราว

หยาดเพชร
หากรู้สักนิด
คืนหนึ่ง
ในโลกแห่งความฝัน
ชั่วฟ้าดินสลาย
รักคุณเข้าแล้ว
เสน่หา
เก็บรัก
รักที่อยากลืม
เคหาสน์แดง
สวรรค์เบี่ยง
พายุใจ
ผลงานในวงการบันเทิง > ผลงานเพลง > อัลบั้ม: ลูกทุ่งซูเปอร์ฮิต

สามสิบยังแจ๋ว
รักแม่ม่าย
ชวนน้องแต่งงาน
ไก่นาตาฟาง
คนสวยหน้างอ
พี่มีเท่านี้
ร้องไห้กับเดือน
ขันหมากเศรษฐี
ลาสาวแม่กลอง
พายุใจ
จูบเย้ยจันทร์
ผลงานในวงการบันเทิง > ผลงานเพลง > อัลบั้ม: ลูกทุ่งซูเปอร์ฮิต 2

มองทำไม
ผู้หญิงหน้าเงิน
น้ำตาไอ้หนุ่ม
ฝนตกฟ้าร้อง
ผู้เสียสละ
หนุ่มนารอนาง
รักต่างไซส์
รักเธอเท่าฟ้า
หิ้วกระเป๋า
รักกับพี่ดีแน่
ผลงานในวงการบันเทิง > ผลงานเพลง > อัลบั้ม: Super Boom

One way ticket
Sealed with a kiss
Because
Killing me softly with her song
Daddy's home
Oh..carol
Pepito
Feelings
I wanna be free
You're got a friend
Raining in my heart
The twelfth of never
ผลงานในวงการบันเทิง > ผลงานเพลง > อัลบั้ม: เพลงทองของพระเอก

กนกลายโบตั๋น
สุดแต่ใจจะไขว่คว้า
ดวงตาสวรรค์
สองฝั่งคลอง
แม่หญิง
คนบาป
ชีวิตละคร
เพียงความทรงจำ
พฤกษาสวาท
รอยเท้าที่แยกทาง
ขอสวรรค์
คนละคน
หัวใจไร้สารตะกั่ว
จับเธอโฆษณา
จู๊ดเกเร
เต้นรำหมาป่า
ผลงานในวงการบันเทิง > ผลงานเพลง > อัลบั้ม: ไม่อยากเป็นดาว

ไม่อยากเป็นดาว
ผู้คุ้มภัย
หัวใจกระดาษ
น้ำตาลูกผู้ชาย
เว้นวรรค..รักไว้
สักคำที่ตรงใจ
ขอใจเธอคืน
คนไม่มีหัวใจ
ทิ้งไว้ในอดีต
ตามหาความรัก
ผลงานในวงการบันเทิง > ผลงานเพลง > อัลบั้ม: มนุษย์หมาป่า

มนุษย์หมาป่า
แทงข้างหลัง
ขอสวรรค์
หัวใจไร้สารตะกั่ว
รอยเท้าที่แยกทาง
แม่หญิง
จู๊ดเกเร
ปิดหัวใจ
จับเธอโฆษณา
คนละคน
ผลงานในวงการบันเทิง > ผลงานเพลง > อัลบั้ม: คู่ขวัญ ยุรนันท์ ภมรมนตรี และ สาธิยา ศิลาเกษ

คู่ขวัญ
แว่วกริ่งกังสดาล
หนี้รัก
เธออยู่ไหนเมื่อไฟดับ
มะลิเจ้าเอ๋ย
ระแวงรัก
รักที่ต้องจำ
ระฆังรัก
ข้องจิต
เพื่อเธอ เพื่อเธอ
คืนหนึ่ง
จนจริงไม่จนรัก
ผลงานในวงการบันเทิง > ผลงานเพลง > อัลบั้ม: อัลบั้มรัก จาก แซม

รักที่อยากลืม
สายสวาท
ลาทีความระทม
น้ำตาแสงไต้
คิดถึง
ดังฟ้าสาป
พฤกษาสวาท (ร้องคู่ สาธิยา ศิลาเกษ)
ม่าย
อย่ารักผมเลย
ในโลกแห่งความฝัน
จุมพิตนวลปราง
นึกถึง
ผลงานในวงการบันเทิง > อัลบั้มเพลงประกอบละคร (ชุดพิเศษ)

ขับร้องโดย แซม ยุรนันท์ ของค่าย Poly Gram
ชีวิตเหมือนฝัน,ช่อง3
เพื่อเธอ (ชีวิตเหมือนฝัน),ช่อง 3
สาบนรสิงห์,ช่อง 5
ผู้มีแต่ให้ (รายการ เที่ยงวันกันเอง),ช่อง 5
ตามหาความรัก(ก้านกฤษณา),ช่อง 3
ชีวิตเหมือนฝัน (บรรเลง)
เพื่อเธอ (บรรเลง)
สาบนรสิงห์ (บรรเลง)
ผู้มีแต่ให้ (บรรเลง)
ตามหาความรัก (บรรเลง)
รางวัลการแสดงละครโทรทัศน์

รางวัลเมขลา ผู้แสดงนำชายดีเด่น จากละคร สวรรค์เบี่ยง ปี 2531
รางวัลเมขลา ผู้แสดงนำชายดีเด่น จากละคร คนบาป ปี 2535
รางวัลเมขลา ผู้แสดงนำชายดีเด่น จากละคร คนละโลก ปี 2536
รางวัลเมขลา ผู้แสดงนำชายดีเด่น จากละคร ความรักสีดำ ปี 2538
รางวัลเมขลา ผู้แสดงนำชายดีเด่น จากละคร สาบนรสิงห์ ปี 2539
รางวัลเมขลา ผู้แสดงนำชายดีเด่น จากละคร ไฟริษยา ปี 2541
รางวัลทางสังคม

รางวัลลูกกตัญญู
เครื่องราชอิสริยาภรณ์

พ.ศ. 2556 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2551 –  เหรียญลูกเสือสดุดี ชั้นที่ 2
ศรี วิกรม วีระ

| ศรี วิกรม วีระ |
| --- | --- |
ปาดูกา
ราจาแห่งซีงาปูราองค์ที่ 2
ครองราชย์: ค.ศ. 1347–1362
ก่อนหน้า: ซัง นีลา อูตามา
ถัดไป: ศรี รานา วิกรม

ประสูติ: สิงคโปร์
สวรรคต: สิงคโปร์
ฝังพระศพ: เนินฟอร์ตแคนนิง
คู่อภิเษก: นีลา ปีนจาดี
พระราชบุตร: ศรี รานา วิกรม
พระราชบิดา: ซัง นีลา อูตามา
พระราชมารดา: วัน ซรี บีนี
รายงานจากพงศาวดารมลายู ปาดูกา ซรี วีกรามา วีรา (มลายู: Paduka Sri Wikrama Wira) หรือ ซรี ปีกรามา วีรา (Sri Pikrama Wira; 'วิกรมวีระ') เป็นพระราชโอรสองค์โตในซัง นีลา อูตามาและรายาองค์ที่2 แห่งซีงาปูรา ก่อนขึ้นครองราชย์ พระองค์เป็นที่รู้จักในพระนาม ราจา เกอจิล เบอซาร์ (Raja Kecil Besar) และสมรสกับเจ้าหญิงอินเดียนามว่า นีลา ปันจาดี (Nila Panjadi) รัชสมัยของพระองค์อยู่ในช่วง ค.ศ. 1347 ถึง 1362
รัชสมัยของพระองค์เป็นช่วงแรกที่สยามพยายามยึดครองอาณาจักรเกาะ โดยวัง ต้ายวนบันทึกไว้ใน ค.ศ. 1349 ว่ากองเรือสยามประกอบด้วยเรือสำเภา 70 ลำที่เข้ามายังอาณาจักรเกาะแห่งนี้ เมืองที่มีป้อมปราการแข็งแกร่งสามารถต้านทานการปิดล้อมของสยามได้จนกระทั่งกองเรือหนีไปหลังเรือจีนเดินทางมาถึง เหตุการณ์นี้วัง ต้ายวน พ่อค้าชาวจีน บันทึกไว้ในเต่าอี๋ จื่อเลฺว่
ในเวลาเดียวกัน อาณาจักรมัชปาหิตของชวาที่มีอำนาจมากขึ้น เริ่มจับตาดูอิทธิพลของอาณาจักรเกาะเล็กแห่งนี้ที่เพิ่มมากขึ้น มัชปาหิตภายใต้การนำของกาจะฮ์ มาดา แม่ทัพผู้ทะเยอทะยาน เริ่มเดินหน้าขยายดินแดนไปยังอาณาจักรทั้งหมดในนูซันตารา รวมถึงส่วนที่หลงเหลือของศรีวิชัย จากนั้นใน ค.ศ. 1350 ฮายัม วูรุกขึ้นครองราชบัลลังก์มัชปาหิต กษัตริย์องค์ใหม่ส่งทูตไปซีงาปูราเพื่อเรียกร้องให้อาณาจักรเล็กแห่งนี้ยอมจำนน ศรี วิกรม วีระปฏิเสธที่จะทำเช่นนั้น และยังส่งข้อความเชิงสัญลักษณ์ขู่ว่าจะโกนพระเศียรของกษัตริย์มัชปาหิตหากพระองค์เสด็จไปซีงาปูรา
กษัตริย์มัชปาหิตทรงกริ้วโกรธและสั่งการให้ยกพลขึ้นบก โดยมีเรือรบหลัก 180 ลำและเรือเล็กอีกนับไม่ถ้วน กองเรือแล่นผ่านเกาะบินตัน ทำให้ข่าวนี้แพร่กระจายไปถึงซีงาปูรา ฝ่ายป้องกันได้รวบรวมเรือรบ 400 ลำเพื่อรับมือกับการรุกรานทันที ทั้งสองฝ่ายปะทะกันที่ชายฝั่งซีงาปูราในการต่อสู้ที่กินเวลานานถึงสามวัน ชาวชวาส่วนใหญ่ไม่มีประสบการณ์ในการรบทางเรือมากนัก จึงถูกโจมตีอย่างหนักและต้องหลบหนี
ภาพจิตรกรรมฝาผนังของนักรบชาวมลายูติดอาวุธที่สวนฟอร์ตแคนนิง พาดพิงถึงความขัดแย้งในรัชสมัยศรี วิกรม วีระ
ปริยานุช อาสนจินดา

| ปริยานุช อาสนจินดา |
| --- | --- |
เกิด: 3 ธันวาคม พ.ศ. 2528 (39 ปี) ปริยานุช อาสนจินดา
อาชีพ: นักแสดง
ปริยานุช อาสนจินดา หรือ อุ่น เกิดวันที่ 3 ธันวาคม พ.ศ. 2528 เป็นอดีตนักแสดงหญิงชาวไทย และเป็นหลานสาวของ สมชาย อาสนจินดา หรือ ส. อาสนจินดา นักแสดง ผู้กำกับ นักเขียน และศิลปินแห่งชาติ สาขาศิลปะการแสดง ประจำปี 2533 จบการศึกษาระดับปริญญาตรีจากคณะวิศวกรรมศาสตร์ สาขาวิศวกรรมคอมพิวเตอร์ มหาวิทยาลัยเชียงใหม่ และปริญญาโทสาขา Design for Communication, University of Westminster ผลงานที่ทำให้เธอมีชื่อเสียง คือ ละครเรื่อง เสาร์ 5
ผลงานละคร

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| ละครโทรทัศน์ |
| --- | --- | --- | --- |

| ปี พ.ศ. | เรื่อง | รับบทเป็น | หมายเหตุ |
| 2552 | ปอบผีฟ้า | มณี | ลูกสาวคนโตลิ้นฟ้า |
| 2552 | เสาร์ ๕ | ยูกิ |  |
| 2553 | เพลงรักทะเลใต้ | สวย |  |
| 2553 | หงส์ฟ้า | พริ้งพิไล |  |
| 2554 | เสาร์ ๕ ตอนทับทิมสยาม | ยูกิ |  |
| 2555 | วิวาห์ ฮาเฮ | ก้อย | รับเชิญ |
| 2555 | ดุจตะวันดั่งภูผา | แพรไหม | รับเชิญ |
| 2557 | พายุเทวดา  | ผู้หมวดเนตรทราย |  |
ละครเทิดพระเกียรติวันพ่อ

2555  '"ป่าแห่งศรัทธา"' รับบท  ป้อ
มิวสิกวิดีโอ

หากเรายังรักกัน
สถานีดอนเมือง

ชานชาลาสถานีรถไฟเดิม
สถานีดอนเมือง (อังกฤษ: Don Mueang Station; รหัสสถานี: RN08) เป็นสถานีรถไฟและสถานีรถไฟฟ้าที่ตั้งอยู่ด้านหน้าและเชื่อมต่อกับท่าอากาศยานดอนเมือง ในพื้นที่แขวงดอนเมืองและแขวงสนามบิน เขตดอนเมือง กรุงเทพมหานคร เป็นสถานีรถไฟฟ้าในเส้นทางรถไฟฟ้าชานเมือง สายธานีรัถยา และยังเป็นสถานีของรถไฟทางไกลในเส้นทางทางรถไฟสายเหนือ และทางรถไฟสายตะวันออกเฉียงเหนือ ยกระดับเหนือถนนกำแพงเพชร 6 เปิดให้บริการเฉพาะส่วนสถานีรถไฟฟ้าเมื่อวันที่ 2 สิงหาคม พ.ศ. 2564 โดยในส่วนของสถานีรถไฟทางไกลเปิดให้บริการเมื่อวันที่ 19 มกราคม พ.ศ. 2566 เป็นเส้นทางโครงการส่วนต่อขยายของรถไฟฟ้าแอร์พอร์ต เรล ลิงก์, รถไฟความเร็วสูงสายเหนือ รถไฟความเร็วสูงสายอีสาน และรถไฟความเร็วสูงเชื่อม 3 สนามบิน
ที่ตั้ง

ถนนกำแพงเพชร 6 บริเวณด้านหน้าท่าอากาศยานดอนเมือง ในพื้นที่แขวงดอนเมือง เขตดอนเมือง กรุงเทพมหานคร
สถานีดอนเมืองเดิมสร้างขึ้นเมื่อปี พ.ศ. 2441 โดยตั้งอยู่ฝั่งเดียวกับท่าอากาศยานกรุงเทพ แต่ต่อมาเมื่อมีการตัดถนนวิภาวดีรังสิตและการก่อสร้างทางยกระดับดอนเมืองโทลเวย์ เมื่อ พ.ศ. 2508 จึงต้องสร้างสถานีขึ้นใหม่ฝั่งเดียวกับวัดดอนเมืองแทน และในคราวก่อสร้างรถไฟฟ้าชานเมืองสายสีแดง จึงมีการปรับตำแหน่งสถานีจากเดิมที่อยู่ด้านหน้าโรงแรมอมารีดอนเมือง มายังบริเวณด้านหน้าตลาดใหม่ดอนเมืองแทน ทั้งนี้สถานีดอนเมืองเดิมยกเลิกการรับส่งผู้โดยสารในเส้นทางรถไฟสายเหนือ และทางรถไฟสายตะวันออกเฉียงเหนือ หลังจากที่มีการย้ายรถไฟทางไกลขึ้นทางยกระดับร่วมกับทางรถไฟฟ้าสายสีแดงตั้งแต่วันที่ 19 มกราคม พ.ศ. 2566
แผนผังสถานี

| 0 | 1 | 2 |
| --- | --- | --- |
U4 ชั้นชานชาลาบน (รถไฟฟ้าชานเมือง): 
| U4 ชั้นชานชาลาบน (รถไฟฟ้าชานเมือง) | ชานชาลา 1 | สายสีแดงเข้ม มุ่งหน้า รังสิต |
U4 ชั้นชานชาลาบน (รถไฟฟ้าชานเมือง): ชานชาลาเกาะกลาง, ประตูรถจะเปิดทางด้านซ้าย/ขวา
| U4 ชั้นชานชาลาบน (รถไฟฟ้าชานเมือง) | ชานชาลา 2 | สายสีแดงเข้ม มุ่งหน้า รังสิต |
| U4 ชั้นชานชาลาบน (รถไฟฟ้าชานเมือง) | ชานชาลา 3 | สายสีแดงเข้ม มุ่งหน้า กรุงเทพอภิวัฒน์ |
U4 ชั้นชานชาลาบน (รถไฟฟ้าชานเมือง): ชานชาลาเกาะกลาง, ประตูรถจะเปิดทางด้านซ้าย/ขวา
| U4 ชั้นชานชาลาบน (รถไฟฟ้าชานเมือง) | ชานชาลา 4 | สายสีแดงเข้ม  มุ่งหน้า กรุงเทพอภิวัฒน์ |
U3 ชั้นชานชาลาล่าง (รถไฟทางไกล): 
| U3 ชั้นชานชาลาล่าง (รถไฟทางไกล) | ชานชาลา 5 | สายเหนือ สายตะวันออกเฉียงเหนือ  มุ่งหน้า  เชียงใหม่, อุบลราชธานี หรือ เวียงจันทน์ (คำสะหวาด) |
U3 ชั้นชานชาลาล่าง (รถไฟทางไกล): ชานชาลาเกาะกลาง, ประตูรถจะเปิดทางด้านขวา
| U3 ชั้นชานชาลาล่าง (รถไฟทางไกล) | ชานชาลา 6 | สายเหนือ สายตะวันออกเฉียงเหนือ  มุ่งหน้า เชียงใหม่, อุบลราชธานี หรือ เวียงจันทน์ (คำสะหวาด) |
| U3 ชั้นชานชาลาล่าง (รถไฟทางไกล) | ชานชาลา 7 | สายเหนือ สายตะวันออกเฉียงเหนือ  มุ่งหน้า กรุงเทพ (หัวลำโพง) หรือ กรุงเทพอภิวัฒน์ |
U3 ชั้นชานชาลาล่าง (รถไฟทางไกล): ชานชาลาเกาะกลาง, ประตูรถจะเปิดทางด้านขวา
| U3 ชั้นชานชาลาล่าง (รถไฟทางไกล) | ชานชาลา 8 | สายเหนือ สายตะวันออกเฉียงเหนือ มุ่งหน้า กรุงเทพ (หัวลำโพง) หรือ กรุงเทพอภิวัฒน์ |
| U2 ชั้นขายบัตรโดยสาร  | ชั้นขายบัตรโดยสาร | ทางออก 1-4,  ศูนย์บริการผู้โดยสาร, ห้องขายบัตรโดยสาร, เครื่องขายบัตรโดยสาร, ร้านค้า ทางเดินเชื่อมท่าอากาศยานดอนเมือง |
| G ระดับถนน  | - | ถนนกำแพงเพชร 6, ท่าอากาศยานดอนเมือง (อาคารผู้โดยสารในประเทศ), ตลาดใหม่ดอนเมือง |
รูปแบบของสถานี

เป็นแบบชานชาลาเกาะกลางแบบแยก (island platform station) ขนาดมาตรฐานยาว 230 เมตร ระดับชานชาลาสูงจากพื้นดิน 18-20 เมตร ประกอบด้วยชั้นขายบัตรโดยสาร และชานชาลา ชั้นชานชาลารถไฟทางไกลออกแบบให้มีการติดตั้งพัดลมดูดควัน สำหรับใช้ระบายควันจากรถจักรดีเซลออกสู่ปลายสถานีทั้งสองฝั่งอย่างรวดเร็ว
ทางเข้า-ออก

ประกอบด้วยทางขึ้น-ลงปกติ ได้แก่
1, 3 ถนนเชิดวุฒากาศ, ตลาดใหม่ดอนเมือง
2, 4 ถนนกำแพงเพชร 6, ถนนเชิดวุฒากาศ, ตลาดใหม่ดอนเมือง
5 ถนนวิภาวดี-รังสิต ขาออก (มุ่งหน้าถนนพหลโยธิน)
6 ถนนวิภาวดี-รังสิต ขาออก (มุ่งหน้าถนนพหลโยธิน),
7 ท่าอากาศยานดอนเมือง อาคารผู้โดยสารในประเทศ (สะพานเชื่อม)
ตารางเวลาเดินรถ

| ปลายทาง> สายธานีรัถยา.ชานชาลาที่ 1 และ 2 | ปลายทาง> สายธานีรัถยา.ชานชาลาที่ 1 และ 2 | วัน> สายธานีรัถยา.ชานชาลาที่ 1 และ 2 | ขบวนแรก> สายธานีรัถยา.ชานชาลาที่ 1 และ 2 | ขบวนสุดท้าย> สายธานีรัถยา.ชานชาลาที่ 1 และ 2 | สายธานีรัถยา> ชานชาลาที่ 1 และ 2 | สายธานีรัถยา> ชานชาลาที่ 1 และ 2 |
| --- | --- | --- | --- | --- | --- | --- |
| RN10 | รังสิต | จันทร์ - อาทิตย์ | 05:46 | 00:16 |  |  |
ชานชาลาที่ 3 และ 4
| RN01 | กรุงเทพอภิวัฒน์ | จันทร์ - อาทิตย์ | 05:37 | 00:07 |  |  |
ตารางเวลาเดินรถ > เที่ยวขึ้น

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | ดอนเมือง | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ช303 | กรุงเทพ (หัวลําโพง) | 04.15 | 04.58 | ลพบุรี | 07.05 | ยกเว้นวันหยุดราชการ |
|  | ช339 | กรุงเทพ (หัวลําโพง) | 05.05 | 05.50 | ชุมทางแก่งคอย | 08.05 | ยกเว้นวันหยุดราชการ |
|  | ดพ21 | กรุงเทพอภิวัฒน์ | 06.10 | 06.25 | อุบลราชธานี | 14.00 |  |
|  | ร135 | กรุงเทพอภิวัฒน์ | 07.10 | 07.25 | อุบลราชธานี | 18.00 |  |
|  | ร111 | กรุงเทพอภิวัฒน์ | 07.30 | 07.45 | เด่นชัย | 16.30 |  |
|  | ด75 | กรุงเทพอภิวัฒน์ | 08.45 | 09.00 | หนองคาย | 17.30 |  |
|  | ดพ7 | กรุงเทพอภิวัฒน์ | 09.05 | 09.18 | เชียงใหม่ | 19.30 |  |
|  | ธ201 | กรุงเทพ (หัวลําโพง) | 09.30 | 10.28 | พิษณุโลก | 17.55 |  |
|  | ด71 | กรุงเทพอภิวัฒน์ | 10.35 | 10.50 | อุบลราชธานี | 19.50 |  |
|  | ดพ3 | กรุงเทพอภิวัฒน์ | 10.50 | 11.35 | ศิลาอาสน์ | 19.15 | งดเดินรถ |
|  | ธ209 | กรุงเทพ (หัวลําโพง) | 11.15 | 11.58 | บ้านตาคลี | 15.40 |  |
|  | ธ233 | กรุงเทพ (หัวลําโพง) | 11.30 | 12.19 | สุรินทร์ | 20.00 |  |
|  | ธ211 | กรุงเทพ (หัวลําโพง) | 12.55 | 13.41 | ตะพานหิน | 19.15 |  |
|  | ร109 | กรุงเทพอภิวัฒน์ | 14.15 | 14.30 | เชียงใหม่ | 04.05 |  |
|  | ธ207 | กรุงเทพ (หัวลําโพง) | 14.10 | 14.58 | นครสวรรค์ | 19.35 |  |
|  | ร145 | กรุงเทพอภิวัฒน์ | 15.50 | 16.06 | อุบลราชธานี | 03.15 | งดเดินรถ |
|  | ช301 | กรุงเทพ (หัวลําโพง) | 16.30 | 17.18 | ลพบุรี | 19.40 |  |
|  | ช341 | กรุงเทพ (หัวลําโพง) | 17.00 | 17.48 | ชุมทางแก่งคอย | 20.00 |  |
|  | ช317 | กรุงเทพ (หัวลําโพง) | 17.30 | 18.18 | ลพบุรี | 20.20 | ยกเว้นวันหยุดราชการ |
|  | ดพ9 | กรุงเทพอภิวัฒน์ | 18.40 | 18.55 | เชียงใหม่ | 07.15 |  |
|  | ช313 | กรุงเทพ (หัวลําโพง) | 18.20 | 19.08 | ชุมทางบ้านภาชี | 20.30 | ยกเว้นวันหยุดราชการ |
|  | ด77 | กรุงเทพอภิวัฒน์ | 19.05 | 19.21 | หนองคาย | 03.45 | งดเดินรถ |
|  | ร139 | กรุงเทพอภิวัฒน์ | 19.25 | 19.39 | อุบลราชธานี | 06.15 |  |
|  | ดพ13 | กรุงเทพอภิวัฒน์ | 20.05 | 20.20 | เชียงใหม่ | 08.40 |  |
|  | ดพ25 | กรุงเทพอภิวัฒน์ | 20.25 | 20.40 | หนองคาย | 06.25 |  |
|  | ร107 | กรุงเทพอภิวัฒน์ | 20.45 | 21.00 | เด่นชัย | 05.15 |  |
|  | ดพ23 | กรุงเทพอภิวัฒน์ | 21.05 | 21.20 | อุบลราชธานี | 06.35 |  |
|  | ร133 | กรุงเทพอภิวัฒน์ | 21.25 | 21.40 | เวียงจันทน์ (คำสะหวาด) | 09.05 |  |
|  | ร105 | กรุงเทพอภิวัฒน์ | 21.45 | 22.00 | ศิลาอาสน์ | 05.15 | งดเดินรถ |
|  | ด67 | กรุงเทพอภิวัฒน์ | 21.30 | 22.20 | อุบลราชธานี | 07.50 | งดเดินรถ |
|  | ด51 | กรุงเทพอภิวัฒน์ | 22.30 | 22.45 | เชียงใหม่ | 12.10 |  |
|  | ร141 | กรุงเทพอภิวัฒน์ | 23.05 | 23.21 | อุบลราชธานี | 10.20 |  |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า